10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 237 της 25 Αυγ. /13 Σεπτ. 1973 (ΦΕΚ Α΄  208) Περί καταργήσεως της Συλλογής και Αρχείου Αρχιτεκτονικών Ερευνών, ιδρύσεως και μετονομασίας Εργαστηρίων και Σπουδαστηρίων παρά τω Ε.Μ. Πολυτεχνείω. Έχοντες υπ’ όψει: 1)Τας διατάξεις: α)Του άρθρ. 40 παρ. 1 του Α.Ν. 1477/1938 «περί τροποποιήσεως και συμπληρώσεως των περί Οργανισμού του Ε.Μ. Πολυτεχνείου κειμένων διατάξεων», β)του άρθρ. 1 (παρ. 2 του Α.Ν. 553/1968) «περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων», γ)των άρθρ. 29 και 31 της υπ’ αριθ. 11020/1.7.1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής)» (ΦΕΚ 465 /1972 τεύχ. Β΄), 2)την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γεν. Γραμματέως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473 τεύχ. Β΄), 3)την πρότασιν της Συνελεύσεως των Καθηγητών των Ανωτάτων Σχολών (συνεδρία 23.6.72) και της Συγκλήτου (συνεδρία 21.7.1972) του Ε.Μ. Πολυτεχνείου, 4)την σύμφωνον γνώμην της διαχειριστικής επιτροπής της ιδιαιτέρας περιουσίας αυτού (συνεδρία 19.7.1972), 5)την υπ’ αριθ. 1324/1972 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, 6)την υπ’ αριθ. 80/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ επί Προγραμματισμού και Κυβερνητικής Πολιτικής, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-Η παρά τη Ανωτάτη Σχολή Αρχιτεκτόνων του Ε.Μ. Πολυτεχνείου Συλλογή και Αρχείον Αρχιτεκτονικών Ερευνών καταργείται. Άρθρ.2.-1.Ιδρύονται παρά τω Ε.Μ. Πολυτεχνείω και εις βάρος της ιδιαιτέρας αυτού περιουσίας τα κάτωθι Εργαστήρια και Σπουδαστήρια: Α΄. Δι’ απάσας τα Σχολάς: Σπουδαστήριον Εφηρμοσμένων Μαθηματικών. Β΄. Εις την Σχολήν Μηχανολόγων - Ηλεκτρολόγων: Εργαστήριον Ασυρμάτου και Επικοινωνίας Μεγάλων Αποστάσεων. Γ΄. Εις την Σχολήν Αρχιτεκτόνων: α)Σπουδαστήριον Γενικής Ιστορίας της Τέχνης. β)Σπουδαστήριον Αρχιτεκτονικής Εσωτερικών Χώρων. Σελ. 354(β) Τεύχος 508-Σελ. 84 γ)Σπουδαστήριον Φιλοσοφίας. δ)Σπουδαστήριον Αρχιτεκτονικής Μορφολογίας και Ρυθμολογίας. ε)Σπουδαστήριον Αρχιτεκτονικών Συνθέσεων. ς)Εργαστήριον Δομικής Μηχανικής. 2.Ομοίως ιδρύεται παρά τω αυτώ Ιδρύματι και εις βάρος της ιδιαιτέρας περιουσίας αυτού Πολυτεχνειακόν Γυμναστήριον. Άρθρ.3.-Μετονομάζονται τα κάτωθι Εργαστήρια και Σπουδαστήρια: Α΄. Εργαστήρια υπαγόμενα εις την Σχολήν Μηχανολόγων - Ηλεκτρολόγων: α)Το Εργαστήριον Τηλεπικοινωνίας και Ηλεκτρονικής εις Εργαστήριον Ηλεκτρονικής. β)Το Εργαστήριον Ειδικής Ηλεκτροτεχνίας και Ηλεκτρικών Μετρήσεων εις Εργαστήριον Ειδικής Ηλεκτροτεχνίας Α΄. γ)Το Εργαστήριον Υψηλών Τάσεων, εις Εργαστήριον Υψηλών Τάσεων και Ηλεκτρικών Μετρήσεων. Β΄. Εργαστήρια υπαγόμενα εις την Σχολήν Αρχιτεκτόνων: α)Το Εργαστήριον Ελευθέρου Σχεδίου, εις Εργαστήριον Ζωγραφικής. β)Η Συλλογή και Σπουδαστήριον Εσωτερικών Εγκαταστάσεων Κτιρίων, εις Συλλογήν και Σπουδαστήριον Εγκαταστάσεων και Αρχιτεκτονικού Περιβάλλοντος. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Δ/τος. 31.Γ.η.10 Εργαστήρια Εθνικού Μετσόβιου Πολυτεχνείου